Diari Oficial de la Generalitat Valenciana


Sumari del DOGV 358, del 31-03-1986 (1986/805949)

ORDRE de 4 de març de 1986, de la Conselleria de Cultura, Educació i Ciència, per la qual es convoquen ajudes econòmiques a institucions, associacions i moviments de renovació pedagògica de la Comunitat Valenciana per a la realització d'escoles d'estiu i altres activitats encamínades al perfeccionament del professorat i a la renovació pedagògica.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   358

Data del DOGV
:   31-03-1986

Secció del DOGV
:   ALTRES DISPOSICIONS

Número del document
:   1986/805949


Data del document
:   04-03-1986

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 4 de març de 1986, de la Conselleria de Cultura, Educació i Ciència, per la qual es convoquen ajudes econòmiques a institucions, associacions i moviments de renovació pedagògica de la Comunitat Valenciana per a la realització d'Escoles d'Estiu i altres activitats encaminades al perfeccionament del professorat i a la renovació pedagògica.  
La formació permanent del professorat és un dels objectius prioritaris de la política educativa de la Generalitat Valenciana. Hi contribueixen sens dubte les iniciatives sorgides dels propis professors que s'han agrupat en moviments, associacions i altres institucions l'objectiu fonamental de les quals és la renovació pedagògica i la millora de l'actual sistema educatiu.   
L'Administració reconeix la valuosa aportació d'aquests professionals de l'ensenyament i estima que és necessari fomentar aquestes iniciatives mitjançant la concessió de subvencions que faciliten aquesta important labor de formació permanent i renovació pedagógica.   
En conseqüència i fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,   
ORDENE:   
Primer  
Es convoquen ajudes econòmiques a institucions, associacions i moviments de renovació pedagògica legalitzats com a tals, que operen a l'àmbit de la Comunitat Valenciana, amb destinació a la realització d?Escoles d'Estiu i altres activitats encaminades al perfeccionament del professorat i a la renovació pedagògica durant l'any 1986, i s'aproven les bases per les quals es regeix aquesta convocatòria, incloses com a Annex a aquesta Ordre.   
Segon  
L'import de les esmentades ajudes serà sufragat amb càrrec a l'aplicació pressupostària 38.04.349.817.   
DISPOSICIONS FINALS  
Primera  
S'autoritza la Direcció General d'Ensenyaments Universitaris perquè adopte les mesures per al desplegament i aplicació del que disposa aquesta Ordre.   
Segona  
Aquesta Ordre entrarà en vigor l'endemà de la publicació en el Diari Oficial de la Generalitat Valenciana.   
València, 4 de març de 1986.   
El Conseller de Cultura, Educació i Ciència,   
CEBRIA CISCAR I CASABAN   
ANNEX  
Requisits dels sol·licitants  
Podran optar per aquestes ajudes les institucions associacions, o moviments constituïts legalment, que tinguen en els seus estatuts com a fins prioritaris la renovació pedagògica i el perfeccionament del professorat i compten amb professorat de diferents nivells educatius entre els seus membres.   
Serà requisit imprescindible la presentació per triplicat de:   
a) Una memòria- projecte de les activitats a realitzar en l'any 1986. en la qual es detallen l'objectiu, la metodologia, el programa, la data i lloc de realització, el nom. del responsable i el pressupost pormenoritzat d'ingresos (quotes, taxes de matrícula, subvencions, etc.) i de despeses (despeses de personal, material, organització, etc.).   
b) Fotocòpia compulsada dels Estatuts de l'Associació.   
c) Certificació del Secretari de l'Associació on es faça constar el nombre d'afiliats de l'Associació i el nivell educatiu a què pertanyen.   
Termini de sol·licitud  
El termini de sol·licitud d'aquestes ajudes serà d'un mes comptador des de la publicació d'aquesta Ordre en el Diari Oficial de la Generalitat Valenciana.   
Presentació de sol·licituds  
Les sol·licituds, adreçades a la Direcció General d'Ensenyaments Universitaris i Investigació (Servei de Perfeccionament del Professorat i Renovació Pedagògica), podran presentar-se en el Registre General de la Conselleria de Cultura, Educació i Ciència, Serveis Territorials d'Educació o per qualsevol dels mitjans establerts en l'article 66 de la Llei de Procediment Administratiu.   
La instància de sol·licitud s'ajustarà al model que inclou aquest Annex.   
Selecció de sol·licituds  
La selecció de sol·licituds la realitzarà una Comissió presidida pel Director General d'Ensenyaments Universitaris i Investigació i composta per:   
El Director General d'Educació General Bàsica i Ensenyaments Especials o persona en qui delegue.   
El Director General d'Ensenyaments Mitjans o persona en qui delegue.   
Els Caps dels Serveis Territorials d'Alacant, Castelló i València o persones en qui deleguen.   
El Cap del Servei de Perfeccionament del Professorat i Renovació Pedagògica.   
Actuarà com a Secretari un membre de la Direcció General d'Ensenyaments Universitaris i Investigació, designat pel Director General.   
Criteris de selecció  
Es consideraran criteris prioritaris per a la concessió d'aquestes ajudes:   
a) L'interés i la calitat del Projecte d?activitats presentat.   
b) Que les activitats propicien la creació de grups permanents de treball.   
c) Que les activitats favoregen la coordinació de professors de distints nivells educatius o distintes àrees de coneixement.   
d) L'ajust entre el cost de les activitats i el cost pressupostat que es presenta.   
e) El nivell d'implantació de l'Associació en els distints nivells educatius.   
Dotació de les ajudes  
L'import de les ajudes de les subvencions serà fixat per la Comissió seleccionadora d'acord amb els criteris anteriorment senyalats.   
Percepció de les ajudes  
El pagament de l'ajuda s'efectuarà mitjançant dos lliuraments: el primer, consistent en el 50% restant en presentar-se una memòria que incloga i avalue els resultats de les activitats realitzades juntament amb la justificació de la despesa i una certificació del Secretari on es faça constar els ingressos reals haguts.   
Obligacions dels beneficiaris  
Les entitats beneficiàries queden obligades a realitzar les activitats projectades per les quals perceben la subvenció i presentar la memòria final juntament amb la justificació de la despesa abans del termini improrrogable de 15 de desembre de 1986.   
Les entitats beneficiàries hauran de fer constar expressament en la propaganda o qualsevol publicació relativa a aquestes activitats, que han estat realitzades amb una subvenció de la Conselleria de Cultura, Educació i Ciència de la Generalitat Valenciana.   
Qualsevol alteració o modificació en les activitats a realitzar i fonts de finançament haurà de ser comunicada a la Direcció General d'Ensenyaments Universitaris i Investigació qui decidirà si modifica o no les condicions en que s'ha concedit l'ajuda.   
L'incompliment de qualsevol de les obligacions anteriors suposarà la pèrdua de la subvenció i, per tant, de la devolució de les quantitats fins aleshores percebudes.   
Veure imatge